wickkiey/tamil-wikipedia-chunked huggingface dataset:
# தாகர்கள்

**தாகர்கள்**, (இலத்தீன்: *தாஹே*; பண்டைய கிரேக்கம்<span contenteditable="false">: </span><span lang="grc" contenteditable="false">Δάοι, Δάαι, Δαι, Δάσαι</span> *தாவொய், தாய், தய், தசாய்*; சமசுகிருதம்: *தசா*; சீனமொழி: *தாயி*大益)பண்டைய மத்திய ஆசிய மக்கள் ஆவர். பாரிணி, ஃசான்தீ மற்றும் பிசூரி - பழங்குடிகளின் கூடுக்குழுவான தாகர்கள் வசித்த இடம், இப்போது துருக்மெனிஸ்தானில் உள்ளது.இந்த நிலப்பரப்பை **தாகெஸ்தான்**, **தாகிஸ்தான்**மற்றும்**திகிஸ்தான் **என்று அழைக்கபட்டது.
# பாங்க்சி

**பாங்க்சி** என்பவர் இன்னாரென்று உறுதிப்படுத்தப்படாத, இங்கிலாந்தைச் சேர்ந்த சுவரோவியரும், அரசியற் செயற்பாட்டாளரும், திரைப்பட இயக்குநரும் ஆவார். சுவிஸ் கலைஞரான மீஸ்டர் டெர் ஸ்பீகல் (Maître de Casson) பேங்க்ஸியாக இருக்கலாம் என்று ஊகங்கள் உள்ளன. இதை மாட்ரே டி காசன் தனது இணையதளத்தில் மறுக்கிறார். 2008இல் நாளிதழ் ஒன்று நடத்திய புலனாய்வும், 2016இல் நிலவியல் தடவரைவு முறையில் நடந்த ஆய்வொன்றும் அவர் ராபின் கன்னிங்ஹாமாக இருக்கலாம் என்று சுட்டுகின்றன. நையாண்டி மிகுந்த அவரது தெரு ஓவியங்களும், அதிரடியான வாசகங்களும், தனித்துவமான துளைவழி படியெடுத்தல் பாணியில் அமைந்த சுவரோவியங்களைக் கசப்பு நகைச்சுவை கலந்து அளிப்பவை. இவரது அரசியல், சமூக விமர்சனப் படைப்புகள் உலகெங்கிலும் உள்ள தெருக்களிலும், சுவர்களிலும், பாலங்களிலும் இடம்பெற்றுள்ளன. பாங்க்சியின் படைப்புகள் ஓவியர்களும், இசைக்கலைஞர்களும் சேர்ந்து பங்களித்த "பிரிஸ்டல் திரைமறைவுப் பண்பாட்டுச் செயற்பாடுகளின்" பின்புலத்தில் பிறந்தவையாகும்.
# பாங்க்சி

## அரசியல், சமூகக் கருப்பொருட்கள்

சுவரோவியம் என்பது அடித்தட்டு வர்க்கத்தின் பழிவாங்கல் நடைமுறை அல்லது கெரில்லா போர்முறைகளில் ஒன்று என்றும், தம்மிலும் பெரிய, வலுவான எதிரியிடமிருந்து அதிகாரம், நிலப்பரப்பு, புகழ் ஆகியவற்றை பறித்துக்கொள்ள உதவுகிறது என்றும் பாங்க்சி கருத்துரைத்தார். "உங்களிடம் தொடர்வண்டி நிறுவனம் ஒன்று சொந்தமாக இல்லையென்றால் அப்படியொன்றை வரைந்துகொள்ளுங்கள்" என்று சொல்லும் பாங்க்சி இந்த "வர்க்கப் போராட்டத்தில்" ஒரு சமூக வர்க்கக் கூறு இருப்பதாகக் கருதுகிறார். பாங்க்சி பொதுவாக காட்சிப்புலம் சார்ந்த படிமங்களையே தனது படைப்புகளில் சார்ந்திருந்தாலும், அவரது பல நூல்களிலும் அரசியல் சார்ந்த கருத்துக்களைத் தெரிவித்துள்ளார். "யாரெல்லாம் சுட்டுக்கொல்லப்பட வேண்டும்" என்ற தனது பட்டியலைத் தொகுத்துச் சொல்லும்போது, "பாசிசக் குண்டர்கள், மத அடிப்படைவாதிகள், இந்த மாதிரி யாரையெல்லாம் சுடவேண்டும் என்று உங்களுக்குச் சொல்பவர்கள்" என்று பட்டியலிடுகிறார். தனது அரசியல் நிலைப்பாட்டைப் பற்றி வேடிக்கையாகச் சொல்லும்போது " நான் இவ்வுலகின் நிலை கண்டு எந்த அளவுக்குத் துயருறுகிறேன் என்றால், நான் தின்னும் இரண்டாவது ஆப்பிள் பணியாரத்தைத் தின்று முடிக்க முடியவில்லை என்றால் பார்த்துக்கொள்ளுங்களேன்" என்கிறார்."
# இலையடி பழச்செடி

**இலையடி பழச்செடி** (*Ruscus aculeatus*, *butcher's-broom* என்றும் அறியப்படும்) இது ஒரு பசுமைமாறா யுரேசிய புதர்ச்செடியாகும். இந்தப் புதரில் பச்சை நிற சிறிய மலர்கள் வசந்த காலத்தில் தோன்றும். பொதுவாக தாவரங்களின் தண்டுகளில் காம்புகள் தோன்றி பூத்துப் பழங்கள் தோன்றும். ஆனால் இந்த புதர்செடியில் இலைகளின் நடுவில் காம்புகள் தோன்றி பூத்து, காய்த்து பழுக்கின்றன. இதன் இலைகளே தண்டுகளாக செயல்படுகின்றன. அதாவது தண்டுகள் தட்டையாக இலைபோல இருக்கின்றன. பெரும்பாலும் இதன் விதைகள் பறவைகள் வழியாகவே பரவுன்றன, என்றாலும் கிழங்குகள் வழியாகவும் இந்தப் புதர்கள் பரவுகின்றன. இது தோட்டங்களிலும் வளர்க்கப்படுகின்றது அங்கிருந்தும் இது பரவுகிறது. இந்தச் செடியில் இருந்து மருந்துகளும் தயாரிக்கப்படுகின்றன.
# இலையடி பழச்செடி

## பொதுவானப் பெயர்கள்

- Butcher's-Broom
- Kneeholy, Knee Holly, Kneeholm
- Jew's Myrtle
- Sweet Broom
- Pettigree
- Λαγομηλιά (Lagomilia): Hare's apple *(கிரேக்க மொழியில்)*
- Le Fragon: The Butcher * (பிரெஞ்சு மொழியில்)*
# மிதுனம் (விண்மீன் குழாம்)

**மிதுனம்** (Gemini) அல்லது **இரட்டை** என்பது ஓரை வட்டத்தில் காணப்படும் விண்மீன் குழாம்களில் ஒன்றாகும். இது ஓரை வட்டத்தில் (இராசிச் சக்கரத்தில்) மூன்றாவதாக அமைந்துள்ளது. கி.பி. இரண்டாம் நூற்றாண்டில் வானியலாளரான தொலமியினால் குறிப்பிடப்பட்ட 48 விண்மீன் குழாம்களில் இதுவும் ஒன்றாகும். தற்காலத்தில் காணப்படும் 88 நவீன விண்மீன் குழாம்களில் கூட இது உள்ளடங்கியுள்ளது. இலத்தீனில் இது *இரட்டையர்கள்* என அழைக்கப்படுகின்றது. கிரேக்கத் தொன்மவியலில் காணப்படும் கஸ்டர் மற்றும் பொலக்ஸ்(Castor and Pollux) எனும் இரட்டையர்களுடனும் இரட்டை (மிதுனம்) விண்மீன் குழாம் தொடர்பு
படுத்தப்படுகின்றது. கஸ்டர் மற்றும் பொலக்ஸ் ஆகியவையே இவ்விண்மீன் குழாமில் காணப்படும் மிகப் பொலிவான உடுக்கள் (விண்மீன்கள்)ஆகும்.
# டிராகன் பழம்

ஒரு பழக்கடையில் வாழைப்பழம் மற்றும் சீதாப்பழங்களுக்கு இடையில்]]
**டிராகன் பழம்** (*pitaya* அல்லது *pitahaya* என்பது கள்ளி இனத்தாவரத்தில் விளையும் ஒரு பழம் ஆகும்.
# டிராகன் பழம்

## தாய் மொழிப் பெயர்கள்

இந்தப் பழம் பொதுவாக ஆங்கிலத்தில் **டிராகன் புரூட் ** என அழைக்கப்படுகிறது. இந்தப் பெயர் ஆசிய மொழிகளில் இதை அழைப்பதில் இருந்து வந்தது. இது இந்தோனேசிய மொழியில் *buah naga* (இலக்கியத்தில். டிராகன் பழம்), கெமர் மொழியில் *sror kaa neak* (டிராகன் அளவு), தாய்லாந்து மொழியில் *kaeo mangkon* (தாய்) (டிராகன் படிகம்), லாவோ *maak manggohn* (லாவோ), வியட்நாம் மொழியில் *thanh long* (பச்சை டிராகன்), சீன மொழியில் *huǒ lóng guǒ* (நெருப்பு டிராகன் பழம்) அல்லது *lóng zhū guǒ* (டிராகன் முத்துப் பழம்).
# டிராகன் பழம்

## நிலவியல்

சேர்ந்த நாட்டுப்புற நடன ஆடை இதன் பெயர் டிராகன் பழப் பூ (Flor de Pitahaya) ]]
இது மெக்சிகோவைச். சேர்ந்ததாகக் கருதப்படுகிறது அங்கிருந்து நடு அமெரிக்காவுக்குப் பரவி பின் உலகம் முழுவதும் பரவியுள்ளது.  
இவை கிழக்கு ஆசியா, தெகாசியா, தென் கிழக்காசிய நாடுகளான கம்போடியா, தாயாலாந்து, சீனா, மலேசியா, வியட்நாம், இலங்கை, பிலிபீன்சு, இந்தோனேசியா, அண்மைக்காலமாக வங்கதேசம், மேலும் இவை ஓக்கினாவா மாகாணம், ஐக்கிய மாகாணம், இசுரேல், வடக்கு ஆஸ்திரேலியா, தெற்கு சீனா, சைப்பிரசு, கேனரி தீவுகள் ஆகிய பகுதிகளில் விளைகின்றன.  
இந்தப்பழத்தை உலகம் முழுக்கப் பரப்பியவர்கள் ஐரோப்பியர்களே. தைவானுக்கு இந்தப்பழத்தை அறிமுகப்படுத்தியவர்கள் ஒல்லாந்தர்கள். இதன் பூக்கள் இரவு நேரத்தில் பூக்கும். இரவில் பூக்கள் பூப்பதால் இதை “இரவு ராணி” என்று அழைப்பர். வழக்கமாக பழம் அடர் சிவப்பு நிறத்தில் இருக்கும், இந்தப் பழத்தை மஞ்சள் அல்லது இளஞ்சிவப்பு நிறத்திலும் காணலாம். இந்த பழத்தில் பச்சை செதில்கள் போல் அமைப்பு உள்ளது. பழத்தின் மையத்தில், இனிப்பான கொழகொழப்பான சதையும் அதில் சிறு கருப்பு விதைகள், வெள்ளை அல்லது சிவப்பு நிறத்தில் இருக்கும். இதை ஒரு அலங்காரச் செடியாகவும் தோட்டங்களில் வளர்ப்பர். இது* கொடி போன்ற ஒட்டுயிர் தாவரம் ஆகும்.*
# பதான்கோட் மாவட்டம்

**பதான்கோட் மாவட்டம்** (Pathankot district) வட இந்தியாவின் பஞ்சாப் மாநிலத்தின் இருபத்து இரண்டு மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் பதான்கோட் ஆகும். இம்மாவட்டம் 27 சூலை 2011-இல் புதிதாக துவக்கப்பட்டது.
# பதான்கோட் மாவட்டம்

## அமைவிடம்

சிவாலிக் மலை அடிவாரத்தில் பஞ்சாப் மாநிலத்தின் வடமேற்கு பகுதியில் அமைந்துள்ள பதான்கோட் மாவட்டம், இந்தியா - பாகிஸ்தான் எல்லைப் பகுதியில் அமைந்துள்ளது.  
வடக்கில் சம்மு காஷ்மீர் மாவட்டத்தின் கதுவா மாவட்டம், கிழக்கில் இமாச்சலப் பிரதேசத்தின் சம்பா மாவட்டம் மற்றும் காங்கிரா மாவட்டம், தெற்கில் ஹோசியார்பூர் மாவட்டம் எல்லைகளாக கொண்டது.
பியாஸ் ஆறு மற்றும் ராவி ஆறு இம்மாவட்டத்தில் பாய்கிறது.
# பதான்கோட் மாவட்டம்

## மாவட்ட நிர்வாகம்

குர்தாஸ்பூர் மாவட்டத்தின் ஒரு வருவாய் வட்டமாக இருந்த பதான்கோட் 27 நவம்பர் 2011 முதல் பஞ்சாப் மாநிலத்தின் இருபத்து இரண்டாவது மாவட்டமாக செயப்படத்துவங்கியது.  
929 சதுர கிலோ மீட்டர் பரப்பளவு கொண்ட பதான்கோட் மாவட்டம் பதான்கோட் மற்றும் தார் கலான் என இரண்டு வருவாய் வட்டங்களையும், நரோட் ஜெய்மால் சிங் மற்றும் பாமியால் என இரண்டு துணை வட்டங்களையும் கொண்டது.  
நரோட் ஜெய்மால் சிங், பாமியா, தார்கலான், பதான்கோட், கரோட்டா மற்றும் சுஜன்பூர் என ஆறு
ஊராட்சி ஒன்றியங்களையும், கிராமங்களையும் கொண்டது.
# பதான்கோட் மாவட்டம்

## பொருளாதாரம்

இம்மாவட்டத்தின் இராவி ஆற்றின் குறுக்கே கட்டப்பட்ட இரஞ்சித் சாகர் நீர்த்தேக்கம் 600 மெகாவாட் மின்சாரம் உற்பத்தி செய்யும் பல்நோக்கு நீர்த்தேக்கம் ஆகும். இந்நீர்த்தேக்கம் கோதுமை, அரிசி மற்றும் கரும்பு வேளாண்மை தொழிலுக்கு நீர் ஆதாரமாக உள்ளது.
# பதான்கோட் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி பதான்கோட் மாவட்டத்தின் மொத்த மக்கள் தொகை 626154 ஆக உள்ளது.
# பதான்கோட் மாவட்டம்

## விமானப்படை தளம் தாக்குதல்

பதான்கோட்டில் உள்ள இந்திய இராணுவத்தின் விமானப்படை தளத்தை சனவரி 2016-இல் பாகிஸ்தான் நாட்டின் ஜெய்ஸ்-இ-முகமது அமைப்பு தீவிரவாதிகள் தகர்க்கும் முயற்சியை இந்திய இராணுவ வீரர்கள் தடுத்து விட்டனர்.
# குரூக்கிசைட்டு

**குரூக்கிசைட்டு** *(Crookesite)* என்பது Cu<sub>7</sub>(Tl,Ag)Se<sub>4</sub> அல்லது (Cu,Tl,Ag)<sub>2</sub>Se என்ற மூலக்கூற்று வாய்ப்பாட்டால் அறியப்படும் ஒரு கனிமம் ஆகும். செலீனைடு வகை கனிமமான இது செப்பு மற்றும் செலீனியம் தனிமங்களுடன் மாறுபடும் தாலியம் மற்றும் வெள்ளி தனிமங்களால் ஆக்கப்பட்டுள்ளது.
# குரூக்கிசைட்டு

## பண்புகள்

நீர்வெப்ப பாய்மங்களில் இருந்து வீழ்படிவாதல் முறையில் இக்கனிமம் உருவாகிறது. தாலியம் 16.3 சதவீதம், தாமிரம் 47.3 சதவீதம், வெள்ளி 2.9 சதவீதம் மற்றும் 33.6 சதவீதம் செலீனியம் என பகுதிப்பொருட்கள் இக்கனிமத்தில் சேர்ந்துள்ளன. என்ற குறியீட்டால் அடையாளப்படுத்துகிறது.
# காதம்பரி தேவி

**காதம்பரி தேவி** *(Kadambari Devi)* யோதிந்திரநாத் தாகூரின் மனைவியும் தேவேந்திரநாத் தாகூரின் மருமகளும் ஆவார். 1868 ஆம் ஆண்டு சூலை மாதம் 5 ஆம் நாள் இவருக்கு 10 வயதாக இருந்தபொழுது திருமணம் நடைபெற்றது. தன்னுடைய கணவரைவிட ஒன்பது வயது இளையவராக இவர் இருந்தார், அப்போது இவருக்கு கல்வி கற்பிக்க ஏற்பாடு செய்யப்பட்டது. மைத்துனர் இரவீந்திரநாத் தாகூரை விடவும் இவர் இரண்டு வயது மூத்தவர் ஆவார்.  
தாகூருடைய பல கவிதைகளைத் தொகுப்பதில், இவர் வெளிப்படுத்திய படைப்பாக்கமும் விமர்சனங்களும் இளம் ரவீந்திரநாத் தாகூரைப் பெரிதும் கவர்ந்தது. ஒரு நல்ல நண்பர் மற்றும் விளையாட்டுத் தோழனாக தாகூர் இவரிடம் பழகினார். தாகூரின் வாழ்க்கையில் மிக முக்கிய பங்காற்றிய பெண்களில் ஒருவராக காதம்பரி தேவி இருந்தார். தாகூர் மற்றும் காதம்பரி தேவி இவர்களின் உறவு சர்ச்சைக்குரியதாகவும் சோகத்தின் கூறுகள் நிரம்பியதாகவும் அறியப்படுகிறது.  
இரவீந்திரநாத் தாகூருக்கு திருமணமான நான்கு மாதங்கள் கழித்து 1884 ஆம் ஆண்டு ஏப்ரல் 21 ஆம் நாள் இவர் எந்தவிதமானக் காரணங்களுமின்றி தற்கொலை செய்து கொண்டார்.தாகூர் குடும்பத்தினர் இவரது தற்கொலை பற்றி எப்போதும் மௌனம் காத்தனர். குடும்பப் பிரச்சினைகளே இவரது தற்கொலைக்கு காரணம் என்ற வதந்திகள் உலவின. இவரது மரணத்திற்குப் பிறகு தாகூர் மனமுடைந்து போனார். நீண்ட நாட்களுக்குப் பின்னர் தாகூர், இவர் நினைவாகப் பல பாடல்களையும் கவிதைகளையும் எழுதினார்.  
காதம்பரி தேவியின் வாழ்க்கையை மையமாகக் கொண்டு 2015 ஆம் ஆண்டு இயக்குநர் சுமன் கோசு, காதம்பரி என்றொரு திரைப்படத்தை வெளியிட்டார். கொங்கோனா சென் சர்மா மற்றும் பரம்பிரதா சாட்டர்சி இத்திரைப்படத்தில் நடித்துள்ளனர்.
# குவிவுப் பல்கோணம்

ஒரு குவிவுப் பல்கோணமாகும்]]
**குவிவுப் பல்கோணம்** (*convex polygon*) என்பது, தனக்குத்தானே வெட்டிக் கொள்ளாத எளிய பல்கோணம் ஆகும். இப்பல்கோணத்தின் வரம்பின் மீதமையும் எந்த இரு புள்ளிகளையும் இணைக்கும் கோட்டுத்துண்டு பல்கோணத்திற்கு வெளியில் செல்லாது. அதாவது குவிவுப் பல்கோணம், உட்புறத்தைக் குவிவுக் கணமாகக் கொண்ட எளிய பல்கோணமாக இருக்கும். ஒரு குவிவுப் பல்கோணத்தின் அனைத்து உட்கோணங்களும் 180 பாகையைவிடக் குறைந்த அல்லது சமமான அளவுள்ளவையாகும். ஒரு கண்டிப்பான குவிவுப் பல்கோணத்தின் உட்கோணங்கள் எல்லாம் 180 பாகையைவிடக் குறைந்த அளவாக இருக்கும்.  
குவிவாக இல்லாத பல்கோணம் குழிவுப் பல்கோணம் எனப்படும்.
# குவிவுப் பல்கோணம்

## பண்புகள்

ஒரு எளிய பல்கோணத்தின் குவிவுத்தன்மைக்கான பண்புகள்:
- ஒவ்வொரு உட்கோணத்தின் அளவும் 180 பாகைக்குக் குறைந்ததாகவோ அல்லது சமமானதாகவோ இருக்கும்.
- பல்கோணத்தினுள் அல்லது வரம்பின் மேலமையும் இரு புள்ளிகளை இணைக்கும் கோட்டுத்துண்டின் மேலுள்ள ஒவ்வொரு புள்ளியும் பல்கோணத்தின் உட்புறம் அல்லது வரம்பின் மீது இருக்கும்.
- பல்கோணத்தின் ஒவ்வொரு விளிம்பாலும் வரையறுக்கப்படும் அரைத்தளத்தில் அப்பல்கோணம் முழுவதுமாக அடங்கியிருக்கும்.
- ஒவ்வொரு விளிம்புக்கும், அவ்விளிம்பாக அமையும் கோட்டின் ஒரே பக்கத்தில் பல்கோணத்தின் அனைத்து உட்புள்ளிகளும் அமையும்.
- ஒவ்வொரு உச்சியிலும் அமையும் கோணத்தின் கரங்களின் மீதோ அல்லது உட்புறமோ பல்கோணத்தின் மற்ற உச்சிகள் அமைந்திருக்கும்.  
கூடுதல் பண்புகள்:
- இரு குவிவுப் பல்கோணங்களின் வெட்டும் ஒரு குவிவுப் பல்கோணமாக இருக்கும்.
- ஹெல்லியின் தேற்றம்: குறைந்தபட்சம் மூன்று குவிவுப் பல்கோணங்கள் கொண்ட ஒரு பல்கோணத்தொகுப்பில், ஒவ்வொரு மூன்று பல்கோணங்களின் வெட்டு வெற்றற்றதாக இருந்தால், அந்த முழுத் தொகுப்பின் வெட்டும் வெற்றற்றதாக இருக்கும்.
- கிரெயின்-மில்மேன் தேற்றம்: ஒரு குவிவுப் பல்கோணம், அதன் உச்சிகளின் குவிவு மேலோடாக (convex hull). அதாவது குவிவுப் பல்கோணம் முழுவதுமாக அதன் உச்சிகளால் வரையறுக்கப்படுகிறது. பல்கோணத்தின் முனைகளைக் கொண்டு பல்கோணத்தின் முழு வடிவையும் மீளப்பெறலாம்.
- ஒரு குவிவுப் பல்கோணத்தினுள் அமையும் முக்கோணங்களுக்குள், மிகப் பெரிய பரப்பளவு கொண்டதாகவும் பல்கோணத்தின் உச்சிகளில் மூன்றை அதன் உச்சிகளாகக் கொண்டதாகவும் ஒரு முக்கோணம் இருக்கும்.
- *A* பரப்பளவு கொண்ட குவிவுப் பல்கோணத்தை அதிகபட்சம் 2*A* பரப்பளவுள்ள முக்கோணத்துக்குள் வரையலாம். பல்கோணம் இணைகரமாக இருந்தால் அம்முக்கோணத்தின் பரப்பளவு 2*A* க்குச் சமமாக இருக்கும்.
- ஒரு தளத்திலமைந்த ஒரு குவிவு வடிவம் *C* எனில், அதனுள் வரையப்படும் செவ்வகம் *r* இன் ஒத்தநிலை வடிவம் *R* , *C* இன் சூழ்தொடு வடிவாகவும், ஒத்தநிலை விகிதம் அதிகபட்சம் 2 ஆகவும் இருக்கும். மேலும் <math>0.5 \text{ × Area}(R) \leq \text{Area}(C) \leq 2 \text{ × Area}(r)</math>.
- ஒரு குவிவுப் பல்கோணத்தின் சுற்றளவை <math> \pi </math> ஆல் வகுக்கக் கிடைக்கும் அளவு அப்பல்கோணத்தின் சராசரி அகலமாக இருக்கும். எனவே ஒரு குவிவுப் பல்கோணத்தின் அகலம், அப்பல்கோணத்தின் சுற்றளவுக்குச் சமமான சுற்றளவு கொண்ட வட்டத்தின் விட்டமாக இருக்கும்.  
ஒரு வட்டத்தினுள், பல்கோணத்தின் உச்சிகள் வட்ட வளைவரை மேல் அமையுமாறு வரையப்படும் ஒவ்வொரு பல்கோணமும் தனக்குத்தானே வெட்டிக்கொள்ளாத ஒவ்வொரு பல்கோணமும் குவிவுப் பல்கோணமாகும். ஆனால் குவிவுப் பல்கோணங்கள் ஒவ்வொன்றையும் வட்டத்துக்குள் வரையமுடியாது.
# குவிவுப் பல்கோணம்

## கண்டிப்பான குவிவு

ஒரு எளிய பல்கோணத்தின் கண்டிப்பான குவிவுத்தன்மைக்கானப் பண்புகள்:
- ஒவ்வொரு உட்கோணமும் கண்டிப்பாக 180 பாகைகளை விடக் குறைவானதாக இருக்கும்.
- பல்கோணத்தின் உட்புறத்திலமையும் இரு புள்ளிகளை இணைக்கும் கோட்டுத்துண்டு அல்லது பல்கோணத்தின் வரம்பின் மீது ஆனால் ஒரே விளிம்பில் அமையாத இரு புள்ளிகளை இணைக்கும் கோட்டுத்துண்டு ஒவ்வொன்றும் கண்டிப்பாகப் பல்கோணத்தின் உட்புறத்தில் அமையும்.
- ஒவ்வொரு விளிம்புக்கும், பல்கோணத்தின் உட்புறம் அல்லது அந்தக் குறிப்பிட்ட விளிம்பு மேல் இல்லாத ஆனால் பல்கோணத்தின் வரம்பின் மீதமையும் புள்ளிகள் எல்லாம் அக்குறிப்பிட்ட விளிம்பை வரையறுக்கும் கோட்டுக்கு ஒரேபக்கத்தில் அமைகின்றன
- ஒவ்வொரு உச்சியிலும் உள்ள கோணத்துக்குள் பல்கோணத்தின் மற்ற உச்சிகள் அடங்கியிருக்கும்.
# செலீனியம் அறுசல்பைடு

**செலீனியம் அறுசல்பைடு** *(Selenium hexasulfide)* என்பது Se<sub>2</sub>S<sub>6</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கந்தகத்தின் S8 வகை (வளைய எண்ம கந்தகம்) புறவேற்றுமை வடிவத்தை ஒத்த இச்சேர்மத்தின் மூலக்கூற்று அமைப்பு, இரண்டு செலீனியம் மற்றும் ஆறுகந்தக அணுக்களால் ஆன ஒரு வளையத்தைக் கொண்டுள்ளது. இதர செலீனியம் சல்பைடுகள் SenS8-n. செலீனியம் அறுசல்பைடு ஒரு ஆக்சிசனேற்றும் முகவராகச் செயல்படுகிறது.  
குளோரோ சல்பேன்கள் மற்றும் இருகுளோரோயிருசிலேன் இரண்டும் கார்பன் டை சல்பைடில் உள்ள பொட்டாசியம் அயோடைடில் வினைபுரிந்து 1,2 மாற்றியன் தயாரிக்கப்படுகிறது. இவ்வினையில் வளைய எண்மசெலீனியம் Se8 மற்றும் எட்டு உறுப்பு வளைய செலீனியம் சல்பைடுகள் உருவாகின்றன. SeS7 போன்ற ஏழு உறுப்பு மற்றும் ஆறு உறுப்பு வளைய சல்பைடுகள் இவ்வினையில் உருவாவதில்லை.
# விக்கிப்பீடியா:Statistics/weekly/20-Mar-2016
| 118 | 182.73.13.166 | 0 | 1 | 0 | 0 | 0 | 0 | 0 | 1 | 0 |  |
| 119 | 1.39.80.75 | 0 | 1 | 0 | 0 | 0 | 0 | 0 | 1 | 0 |  |
| 120 | 106.206.57.188 | 0 | 0 | 0 | 0 | 0 | 0 | 1 | 1 | 0 |  |
| 121 | Shanmugamp7 | 0 | 0 | 0 | 0 | 0 | 0 | 1 | 1 | 0 |  |
| 122 | 14.141.162.225 | 0 | 1 | 0 | 0 | 0 | 0 | 0 | 1 | 960 |  |
| 123 | 61.245.163.154 | 0 | 0 | 0 | 0 | 0 | 0 | 1 | 1 | 0 |  |
| 124 | 103.21.166.14 | 0 | 1 | 0 | 0 | 0 | 0 | 0 | 1 | 17 |  |
| 125 | 122.178.66.27 | 0 | 1 | 0 | 0 | 0 | 0 | 0 | 1 | 0 |  |
| 126 | Rossenne | 0 | 1 | 0 | 0 | 0 | 0 | 0 | 1 | 0 |  |
| 127 | 1.39.60.39 | 0 | 1 | 0 | 0 | 0 | 0 | 0 | 1 | 50 |  |
| 128 | 110.225.185.174 | 0 | 0 | 0 | 0 | 0 | 0 | 1 | 1 | 0 |  |
| 129 | Prasadbatti | 0 | 0 | 0 | 0 | 0 | 0 | 1 | 1 | 0 |  |
| 130 | Meiræ | 0 | 1 | 0 | 0 | 0 | 0 | 0 | 1 | 72 |  |
| 131 | Kalaiselvi95 | 0 | 0 | 0 | 0 | 0 | 0 | 1 | 1 | 0 |  |
| 132 | Neechalkaran | 0 | 0 | 0 | 0 | 0 | 0 | 1 | 1 | 0 |  |
| 133 | Tcfc2349 | 0 | 0 | 0 | 0 | 0 | 0 | 1 | 1 | 0 |  |
| 134 | Mayooranathan | 0 | 0 | 0 | 0 | 0 | 0 | 1 | 1 | 0 |  |
| 135 | August Dominus | 0 | 1 | 0 | 0 | 0 | 0 | 0 | 1 | 0 |  |
| 136 | 61.246.224.58 | 0 | 1 | 0 | 0 | 0 | 0 | 0 | 1 | 13 |  |
| 137 | 175.144.12.48 | 0 | 1 | 0 | 0 | 0 | 0 | 0 | 1 | 0 |  |
| 138 | 122.164.133.53 | 0 | 1 | 0 | 0 | 0 | 0 | 0 | 1 | 7 |  |
| 139 | 49.206.201.224 | 0 | 1 | 0 | 0 | 0 | 0 | 0 | 1 | 32 |  |
| 140 | 27.57.213.236 | 0 | 1 | 0 | 0 | 0 | 0 | 0 | 1 | 25 |  |
| 141 | 210.212.240.146 | 0 | 1 | 0 | 0 | 0 | 0 | 0 | 1 | 0 |  |
| 142 | 217.193.129.66 | 0 | 1 | 0 | 0 | 0 | 0 | 0 | 1 | 0 |  |
| 143 | Ras67 | 0 | 1 | 0 | 0 | 0 | 0 | 0 | 1 | 0 |  |
| 144 | 115.241.28.52 | 0 | 1 | 0 | 0 | 0 | 0 | 0 | 1 | 0 |  |
| 145 | 1.39.62.10 | 0 | 0 | 0 | 0 | 0 | 0 | 1 | 1 | 0 |  |
| 146 | 5.162.55.15 | 0 | 1 | 0 | 0 | 0 | 0 | 0 | 1 | 105 |  |
| 147 | Nemo bis | 0 | 0 | 0 | 0 | 0 | 0 | 1 | 1 | 0 |  |
| 148 | 117.207.127.174 | 0 | 1 | 0 | 0 | 0 | 0 | 0 | 1 | 0 |  |
| 149 | 112.134.49.173 | 0 | 0 | 0 | 0 | 0 | 0 | 1 | 1 | 0 |  |
| 150 | 106.208.147.77 | 0 | 1 | 0 | 0 | 0 | 0 | 0 | 1 | 51 |  |
| 151 | 106.207.159.29 | 0 | 0 | 0 | 0 | 1 | 0 | 0 | 1 | 0 |  |
| 152 | 106.208.211.34 | 0 | 1 | 0 | 0 | 0 | 0 | 0 | 1 | 1113 |  |
| 153 | 122.174.100.13 | 0 | 1 | 0 | 0 | 0 | 0 | 0 | 1 | 3 |  |
| 154 | மாயவன் | 0 | 0 | 0 | 0 | 0 | 0 | 1 | 1 | 0 |  |
| 155 | C messier | 0 | 1 | 0 | 0 | 0 | 0 | 0 | 1 | 14 |  |
| 156 | 79.54.48.75 | 0 | 1 | 0 | 0 | 0 | 0 | 0 | 1 | 1735 |  |
| 157 | 1.39.63.130 | 0 | 1 | 0 | 0 | 0 | 0 | 0 | 1 | 0 |  |
| 158 | 122.164.152.190 | 0 | 0 | 0 | 0 | 0 | 0 | 1 | 1 | 0 |  |
| 159 | 182.65.53.28 | 0 | 1 | 0 | 0 | 0 | 0 | 0 | 1 | 0 |  |
| 160 | 27.59.64.70 | 0 | 1 | 0 | 0 | 0 | 0 | 0 | 1 | 1 |  |
| 161 | 122.174.56.161 | 0 | 1 | 0 | 0 | 0 | 0 | 0 | 1 | 27 |  |
| 162 | Balasekar.v | 0 | 1 | 0 | 0 | 0 | 0 | 0 | 1 | 99 |  |
| 163 | 14.97.5.80 | 0 | 1 | 0 | 0 | 0 | 0 | 0 | 1 | 0 |  |
| 164 | 59.93.165.164 | 0 | 1 | 0 | 0 | 0 | 0 | 0 | 1 | 0 |  |
| 165 | 223.235.0.126 | 0 | 1 | 0 | 0 | 0 | 0 | 0 | 1 | 0 |  |
| 166 | Srithern | 0 | 0 | 0 | 0 | 0 | 0 | 1 | 1 | 0 |  |
| 167 | Tropicalkitty | 0 | 1 | 0 | 0 | 0 | 0 | 0 | 1 | 0 | } |
# இசுட்ரோன்சியம் சல்பைடு

**இசுட்ரோன்சியம் சல்பைடு** *(Strontium sulphide)* என்பது SrS என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம், இசுட்ரோன்சியத்தின் முக்கியத் தாதுப் பொருளான செலசுடைட் தயாரிக்கும் போது இடைநிலைப் பொருளாகத் தோன்றுகிறது. செலசுடைட் தாது உபயோகமுள்ள பல சேர்மங்களைத் தயாரிக்க உதவுகிறது.
# இசுட்ரோன்சியம் சல்பைடு

## தயாரிப்பு மற்றும் வினைகள்

இசுட்ரோன்சியம் சல்பேட்டை 1000 பாகை செல்சியசு வெப்பநிலைக்கு மேல் சூடுபடுத்தி ஒடுக்க வினைக்கு உட்படுத்துவதன் மூலமாக இசுட்ரோன்சியம் சல்பைடு தயாரிக்கப்படுகிறது.  
::SrSO<sub>4</sub> + 2 C → SrS + 2 CO<sub>2</sub>  
ஒவ்வோர் ஆண்டும் சுமார் 300,000 டன்  
காரமண் உலோகமான இத்தனிமத்தின் சல்பைடு உப்பு நீருடன் விரைவாகச் சேர்ந்து நீராற்பகுப்பு அடைகிறது.  
::SrS + 2 H<sub>2</sub>O → Sr(OH)<sub>2</sub> + H<sub>2</sub>S  
இக்காரணத்தினால், இசுட்ரோன்சியம் சல்பைடு உப்பு மாதிரிகள் அழுகிய முட்டையின் மணம் கொண்டுள்ளன.
இதே தயாரிப்பு முறையில் இசுட்ரோன்சியத்தின் வணிகமுக்கியத்துவம் கொண்ட உப்பான இசுட்ரோன்சியம் கார்பனேட்டும் மற்றும் பல உப்புகளும் தயாரிக்கப்படுகின்றனref name=Ullmann/>  
::SrS + H<sub>2</sub>O + CO<sub>2</sub> → SrCO<sub>3</sub> + H<sub>2</sub>S  
இசுட்ரோன்சியம் நைட்ரேட்டு உப்பும் இதே முறையில் தயாரிக்கப்படுகிறது.
# விக்கிப்பீடியா:முதற்பக்கக் கட்டுரைகள்/ஏப்ரல் 24, 2016

<div id="mp-tfa-img">  
</div>
**கல்ஆ அல்-பகுறைன்** அராபியத் தீபகற்பத்தில் பகுறைன் நாட்டில் அமைந்துள்ளது. 1954 ஆம் ஆண்டு முதல் இங்கு நடத்தப்பட்ட தொல்லியல் அகழ்வாய்வுகளில் 12 மீட்டர் உயரத்திற்கு செயற்கையாக அமைக்கப்பட்ட மண்மேட்டில் பல தொல்பொருட்கள் கண்டெடுக்கப்பட்டன. இந்த மண்மேடு கி.மு 2300 இலிருந்து 18 ஆம் நூற்றாண்டிலிருந்து பல்வேறு ஆட்சியாளர்களால் பல அடுக்குகளில் வலிதாக்கப்பட்டுள்ளது. காசைட்டுக்கள், போர்த்துக்கேயர், ஈரானியர்கள் ஆகியோர் இதில் பங்கெடுத்துள்ளனர். **மேலும்...**
---
<div id="mp-tfa-img">  
</div>
வரலாற்று ரீதியாக, **கட்டானா** என்பது பாரம்பரியமாக உருவாக்கப்பட்ட சப்பானிய வாட்களில் ஒன்று ஆகும். அவை சப்பானிய மானியம் பெற்ற சாமுராய்களினால் பயன்படுத்தப்பட்டன. தற்கால கட்டானாவின் பதிப்புகள் சில நேரங்களில் பாரம்பரிய மூலப்பொருட்கள், முறைகள் பயன்படுத்தாமல் செய்யப்படுகின்றன. கட்டானா அதன் தனித்துவமான தோற்றங்களான வளைந்த, மெல்லிய, ஒற்றை முனைக் கத்தியானது வட்ட அல்லது சதுரப் பாதுகாப்புக் கொண்டு, இரண்டு கைகளுக்கு இடமளிக்கும் நீண்ட பிடி என்பவற்றால் வகைப்படுத்தப்படும். **மேலும்..**
# விக்கிப்பீடியா:முதற்பக்கக் கட்டுரைகள்/மே 1, 2016

<div id="mp-tfa-img">  
</div>
**செவ்வகம்** என்பது யூக்ளிடிய தள வடிவவியலில் அடிப்படை வடிவங்களில் ஒன்று. இது நான்கு செங்கோணங்களைக்கொண்ட ஒரு நாற்கரமாகும். சமகோண நாற்கரம் என்றும் இதனைக் கூறலாம். இதன் எதிர்ப் பக்கங்கள் சம நீளம் கொண்டவை; ஒவ்வொரு கோணமும் செங்கோணமாகும். இதனால் செவ்வகத்தின் எதிர்ப் பக்கங்கள் இணையானவை. எனவே இது இணைகரத்தின் ஒரு சிறப்பு வடிவமாகும். அதாவது செங்கோணமுடைய ஒரு இணைகரமாக இருக்கும். செவ்வகத்தின் மூலை விட்டங்கள் செங்கோணத்தில் ஒன்றையொன்று சம துண்டங்களாக வெட்டுகின்றன. **மேலும்...**
---
<div id="mp-tfa-img">  
</div>
**காத்மாண்டு நகர சதுக்கம்** என்பது நேபாளத்தின் காத்மாண்டு நாட்டு அரண்மனை முன் அமைந்துள்ள நகர மைய வணிக வளாகமாகும். இது காத்மாண்டு சமவெளியில் உள்ள மூன்று நகர சதுக்கங்களில் ஒன்றாகும். இம்மூன்று நகர சதுக்கங்களும் யுனேஸ்கோவால் உலகப் பாரம்பரியக்களங்களாக ஏற்றுக் கொள்ளப்பட்டுள்ளன. மற்ற இரண்டு நகர சதுக்கங்கள் பாதன் நகர சதுக்கம், பக்தபூர் நகர சதுக்கம் ஆகும். 2015 நேபாள நிலநடுக்கத்தில் இச்சதுக்கத்தில் இருந்த பல கட்டிடங்கள் பலத்த சேமடைந்து விட்டன. **மேலும்..**
# விக்கிப்பீடியா:முதற்பக்கக் கட்டுரைகள்/மே 8, 2016

<div id="mp-tfa-img">  
</div>
**பெச்சகுச்சா** என்பது 20 படவில்லைகளை ஒவ்வொன்றையும் 20 நொடிகளுக்கு மட்டுமே காட்டி நிகழ்த்தும் ஒரு முன்வைப்பு வடிவம் ஆகும். முன்வைப்புப் படவில்லைக் காட்சிகளைத் திட்பமாகவும், விறுவிறுப்பாகவும் ஆக்கும் இவ்வடிவத்தை முன்னிறுத்தி பெச்சகுச்சா இரவுகள் என்ற உரையரங்கங்கள் நிகழ்த்தப்படுகின்றன. தங்களது பரீட்சார்த்த நிகழ்த்துவெளிக்கு மக்களைக் கவரவும்; இளம் வடிவமைப்பாளர்கள் தங்களுக்குள் கூடி, தங்கள் படைப்புகளைக் காட்சிப்படுத்தி, கருத்துக்களைப் பரிமாறிக்கொள்வதற்காகவும் பிப்ரவரி 2003 இல் பெச்சகுச்சா இரவு முதலில் வடிவமைக்கப்பட்டது. **மேலும்...**
---
<div id="mp-tfa-img">  
</div>
**மஞ்சள் மலைகள்** கிழக்கு சீனாவின் தென் அன்ஹுயி மாகாணத்தில் உள்ள ஒரு மலைத் தொடர் ஆகும். இத்தொடர் பகுதியில் உள்ள தாவர வளர்ச்சிச் செறிவு 1,100 மீட்டர் இற்குக் கீழும் மரங்களின் வளர்ச்சி 1,800 மீட்டர் என்ற அளவிலும் காணப்படுகிறது. இப்பபகுதி இயற்கைக்காட்சி, சூரிய மறைவு, விசித்திரமாக வடிவ கருங்கல் உச்சிகள், குவாங்சான் ஊசியிலை மரங்கள், வெந்நீர் ஊற்றுகள், குளிர்காலப் பனி, மேலிருந்து பார்க்கக்கூடிய மேகக் காட்சிகள் போன்றவற்றுக்காக நன்கு அறியப்படுகிறது. **மேலும்..**
# நறுவிலி

**நறுவிலி, மூக்குச்சளிப்பழம்** அல்லது **நறுவல்லி** (*Cordia dichotoma*) என்பது ஒரு பூக்கும் தாவரம் ஆகும். இதன் குடும்பப்பெயர் போராசினிசு (Boraginaceae) என்பதாகும். இதன் பூர்வீகம் இந்தோ-மலேசியா பகுதியாக இருந்தாலும் வடக்கு ஆஸ்திரேலியா மற்றும் மெலனீசியா போன்ற பகுதிகளிலும் பரவிக்காணப்படுகிறது. இது தாய்லாந்தில் மூலிகை மருந்தாகப் பயன்படுத்தப்படுகிறது. உள்ளூர் வழக்கில் இதன் பழம் "மூக்குச்சளிப்பழம்" எனப்படும்.
# ஆகாயக் கருடன்

**ஆகாயக் கருடன்** (அறிவியல் பெயர் : *COROLLO CARTUS*), (ஆங்கில பெயர் : *BRYOMS*) இது கோவைக்காய் போன்று வளர்ந்து படரும் கொடி ஆகும். இது பூக்கும் தாவரம் ஆகும். காடுகளில் தானாக வளரும் தன்மை கொண்டது. இதன் கிழங்கு ஒரு மூலிகை மருந்தாகப் பயன்படுகிறது. நீர் ஆதாரம் ஏதும் இல்லையென்றாலும் தானாக வளரும். இக்கிழங்கை வீட்டில் கட்டித் தொங்கவிட்டால் விச பூச்சிகள் வராது, மேலும் விச முறிவிற்கு இக்கிழங்கு பயன்படுகிறது.
# மருந்து கூர்க்கன்

**மருந்து கூர்க்கன்** (அறிவியல் பெயர்:*COLEUS FORSKOHLII*) இத்தாவரம் பூக்கும் வகையைச் சேர்ந்த வெப்பமண்டலக் காடுகளில் காணப்படும் தாவரம் ஆகும். மருந்து உற்பத்திக்கு சிறந்த மூலிகையாகப் பயன்படுகிறது. மகாராட்டிரம் பகுதிகளில் இதன் வேர்ப் பகுதியை ஊறுகாய் செய்து சாப்பிடுகிறார்கள். இத்தாவரத்திலிருந்து தயாரிக்கப்படும் ஊறுகாய் இதய நரம்புகளை வலுப்பெறச்செய்கிறது.
# விண்டோசு ஸ்டோர்

**விண்டோசு ஸ்டோர்** (*Windows Store*) மைக்ரோசாப்ட் விண்டோசு இயக்கு தளத்திற்கான ஒரு செயலி களஞ்சியம் ஆகும். விண்டோசு 8 மற்றும் விண்டோசு சர்வர் 2012 மூலம் விண்டோசு ஸ்டோர் 2012ல் பயன்பாடுக்கு வந்தது. இது மெட்ரோ செயலிகளை (*Metro-style apps*) விநியோகம் செய்ய பிரதான முறையாக இருந்து வந்துள்ளது. விண்டோசு ஸ்டோரில் செயலிகள் இலவசமாகவும் கட்டணத்திற்கும் கிடைக்கும். செயலிகளின் கட்டணம் $0.99 இருந்து $999.99 வரை வேர.விண்டோசு ஸ்டோர் பிப்ரவரி 29, 2012 அன்று விண்டோசு 8 நுகர்வோர் மாதிரி மூலம் முதன்முதலாக பயன்பாட்டிற்கு வந்தது. பின்னர் 2015 இல், விண்டோசு போன் ஸ்டோர், எக்ஸ்பாக்ஸ் வீடியோ மற்றும் எக்ஸ்பாக்ஸ் இசை ஆகிய ஸ்டோர்கள் விண்டோசு ஸ்டோருடன் இனைக்கபட்டன.  
மற்ற இயங்குதளங்களிள் உள்ள மேக் ஆப் ஸ்டோர் (*Mac App Store*) மற்றும் கூகுள் பிளே போல விண்டோசு ஸ்டோரிலும் செயலிகள் உள்ளடக்கத்திற்கு சான்றிதழ் பெற வேண்டும். செயலிகள் விற்பனையில் வரும் வருமானத்தில் 30% மைக்ரோசாப்ட்டை சாரும். ஜனவரி 1, 2015 முன்னர், $25,000 மேல் வருமானம் இருப்பவர்கலுக்கு 20% ஆக குறைக்கபட்டு வந்தது.  
மைக்ரோசாப்டின் கூற்றுப்படி செப்டம்பர் 28, 2015 இல், வின்டோஸ் என்டி, விண்டோஸ் போன் மற்றும் இவை இரண்டிலும் வேலை செயும் யுனிவர்சல் செயலிகள் 669,000 விண்டோசு ஸ்டோரில் உள்ளது.விளையாட்டு, பொழுதுபோக்கு, புத்தகங்கள் மற்றும் குறிப்பு, மற்றும் கல்வி ஆகிய பிரிவிகளிள் அதிக அளவு செயலிகள் உள்ளன். பெரும்பாலான் பயன்பாடு உருவாக்குனர்கள் 1 செயலி தான் வைத்துள்ளனர்.
# கவலி

*Archboldia* <small>E.Beer & H.J.Lam</small>  
*Siphoboea* <small>Baill.</small>  
*Siphonanthus* <small>L.</small>  
*Spironema* <small>Hochst.</small> இத்தாவரத்தின் தாயகம் இலங்கை, மற்றும் அந்தமான் தீவுப்பகுதியாகும். இவை வெப்பமண்டலம் மற்றும் மித வெப்ப பகுதிகளான இந்தியா, ஆப்பிரிக்கா, ஆத்திரேலியா போன்ற இடங்களிலும் காணப்படுகிறது.
இதன் வேறு பெயா்கள் சிறுதேக்கு, சிற்றேக்கு என்பதாகும். இதனுடைய தாவரவியல் பெயா் கிளிரோடெண்டிரான் இபார்ச்சுனேட்டம்.இதன் இலைகள் பசி அதிகரிக்க பயன்படுகிறது. ஆயிரக்கணக்கான ஆண்டுகளுக்கு முன்பு "பிருகு" முனிவரால் பரங்கி கண்டுபிடிக்கப்பட்டதாகக் கூறப்படுகிறது.
# கவலி

## விவரிப்பு

பரங்கி ஒரு புதர்த் தாவரமாகும். இலைகள் வழக்கமாக மூன்று முனை, 3-8 அங்குல நீளமுள்ள, கூர்மையான முள்ளுடன் கூடிய முட்டை வடிவத்தில் உள்ளன. இந்த நாண்கள் மென்மையாகவும், புழுதியுடனும் இருக்கின்றன. இந்தச் செடியின் மலர்கள் பூங்கொத்துகளாக வளரும். அதன் பூக்கள் தாமரையை ஒத்திருக்கும். மேலும் அவை வெளிர் நீல நிற இளஞ்சிவப்பு நிறத்தில் உள்ளன. பழங்கள் 16 ஆவது குழுவில் தோன்றும் மற்றும் பழங்கள் பழுத்த பிறகு ஊதா நிறத்தில் நிற மாற்றமடையும். இந்த புதா்த் தாவரத்தின் மலா்கள் கோடைக் காலத்திலும் பழங்கள் மழைக் காலத்தின் முடிவிலும் தோன்றும்.
# கவலி

## பயன்பாடு

இது இனிய குரல் வளத்திற்காகவும் நலந்தரும் மூசுயிர்ப்புக்கும் ஆயுர்வேத முறையில் பயன்படுத்தக்கூடிய பழமையான மூலிகைத்தாவரம் ஆகும். இதன் இலையை அரைத்து வீக்கம், கட்டி முதலியவைகளுக்குப் பற்றிட அவை பழுத்து உடையும். இதன் வோ்ப்பொடி, சுக்குப்பொடி இவைகளை ஓரளவாக எடுத்துத் தேனில் கலந்து கொடுக்க இரைப்பிருமல் தீரும். பொதுவாக இதன் செய்கை வெப்பமுன்டாக்கும். தாது வெப்பமகற்றும். இதனால் மூக்குற்றம், உள்வெடிப்பு, வெறிநோய் (பைத்தியம்), சுரம், குளிா் காய்ச்சல், உட்காந்தல், மனத்தடுமாற்றம் தீரும்.
# காஞ்சிபுரம் தீர்த்தேசுவரர் கோயில்

**காஞ்சிபுரம் தீர்த்தேசுவரர் கோயில் (தீர்த்தேஸ்வரம்)** என விளங்கும் இது, காஞ்சிபுரத்திலுள்ள சிவக் கோயில்களில் ஒன்றாகும். இது, சர்வ தீர்த்தம் மேற்கு கரையில் உள்ள கிழக்கு பார்த்த சன்னதியாகும் மேலும், இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.
# காஞ்சிபுரம் தீர்த்தேசுவரர் கோயில்

## இறைவர், வழிபட்டோர்

- இறைவர்: தீர்த்தேஸ்வரர்.
- தீர்த்தம்: சர்வ தீர்த்தம்.
- வழிபட்டோர்: அனைத்து தீர்த்தங்களும்.
# காஞ்சிபுரம் தீர்த்தேசுவரர் கோயில்

## தல வரலாறு

- காமாட்சி தேவியார் பூசனை செய்யும் காலத்தில் சிவபெருமான் ஏவிய தீர்த்தங்களெல்லாம் திரண்டு வேகமாய் வந்து பெருமானைக் காமாட்சி தேவியார் தழுவியிருத்தலைக் கண்டு வேகமடங்கித் தாழும் சிவார்ச்சனை செய்ய ஆசைகொண்டு தீர்த்த ராசனென்று பிரதிட்டை செய்து பூசித்தனர்.
- உமாதேவி மணலால் சிவலிங்கம் பிரதிட்டை செய்து வழிபட்டுக்கொண்டிருந்தபோது, இறைவன், அம்மை தன்னைத் தழுவும் வகையில் அனைத்து தீர்த்தங்களையும் அழைத்தார். அவ்வாறே அனைத்துத் தீர்த்தங்களும் நதியுருகொண்டு காஞ்சிக்கு வந்தன. தேவி அஞ்சி, இறைவனை தழுவினார். பின்பு இத்தீர்த்தங்கள் இங்கேயே தங்கி தீர்த்தேசுவரர் என்ற பெயரில் சிவலிங்கம் தாபித்து வழிபட்டன, என்பதே இத்தல வரலாறாக காணப்பட்டது.
# காஞ்சிபுரம் தீர்த்தேசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்குப் பகுதியில் வேலூர் செல்லும் சாலையிலுள்ள சர்வதீர்த்தத்தின் (குளத்தின்) மேற்கு கரையில் இக்கோவில் தாபிக்கப்பட்டள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில், சுமார் 1 கிலோமீட்டர் தொலைவிலுள்ளது. மற்றும் காஞ்சி பேருந்து நிலையத்திலிருந்து, காஞ்சி கச்சபேசுவரர் கோயிலின் வழியாக காஞ்சி சங்கர மடத்தை கடந்து சற்று தூரம் சென்றால் இக்கோயிலை அடையலாம்.
# 1929 லுஃப்தான்சா ஜங்கர்சு ஜி 24 விபத்து

**1929 லுஃப்தான்சா ஜங்கர்சு ஜி 24 விபத்து** (1929 Luft Hansa Junkers G.24 Crash) என்பது, ஒரு வானூர்தி விபத்தாகும். இது, 1929-ஆம் ஆண்டு நவம்பர் 6-ம் திகதி புதன்கிழமையன்று, இங்கிலாந்து தென்கிழக்கு பிராந்தியத்தியமான சர்ரே (Surrey) பெருநகரத்தின் அருகிலுள்ள காட்ஸ்டோன் (Godstone) எனும் கிராமப்புறப் பகுதியில் இவ்விபத்து நிகழ்ந்ததாக அறியப்பட்டது.  
இவ்வானூர்தி விபத்தின்போது சர்வதேச அட்டவணைப்படி ஐக்கிய ராஜ்ய சர்ரே, கிராய்டன் வானூர்தி தளத்திலிருந்து (Croydon Airport) - வானேறி, நெதர்லாந்தின் ஆம்ஸ்டர்டாம் மாநகர வானூர்தி தளத்தை நோக்கி, பயணித்ததாக மூலாதாரம் உள்ளது.  
லுஃப்தான்சா ஜங்கர்சு ஜி 24 விபத்து எனும் நிகழ்வில் , வானூர்தி சேவைப் பணியாளர்கள் குழுவின் உறுப்பினர்கள் மூவரும் (3), பயணிகளாக ஐவரும் (5), ஆக எட்டு (8) பேர்கள் பயணித்ததில் இவ்விபத்தில், 7 பேர்கள் கொல்லப்பட்டு, ஒருவர் (1) மட்டும் காயங்களுடன் உயிர்தப்பியதாக சான்றாதாரத்தில் காணப்பட்டது.
# 1929 லுஃப்தான்சா ஜங்கர்சு ஜி 24 விபத்து

## வானூர்தி

ஒபெர்ஸ்க்ளேசின் சி/என் 911 (Oberschlesien c/n 911) எனும் பெயருடைய இவ்வானூர்தி, லுப்தான்சா இயக்கியதாகும். இது, ஜங்கர்ஸ் ஜி 24 டி-903 (Junkers G 24 D-903) வகையை சேர்ந்ததாகும்.
# 1929 லுஃப்தான்சா ஜங்கர்சு ஜி 24 விபத்து

## பாதிக்கப்பட்டவர்கள்

பாதிக்கப்பட்ட நாட்டவர்கள்.
| தேசியம் | பணிக்குழுனர் | பயணிகள் | பலியானோர் | காயமடைந்தோர் |  |
| --- | --- | --- | --- | --- | --- |
| செருமானியர் | 4 | – | 4 | – |  |
| இங்கிலாந்தியர் | – | 3 | 2 | 1 |  |
| பிருத்தானிய இந்தியர் | – | 1 | 1 | – |  |
| **மொத்தம்** | 4 | 4 | 7 | 1 | } |
# 1,2-பென்சோகுயினோன்

**1,2-பென்சோகுயினோன்** *(1,2-Benzoquinone)* என்பது C<sub>6</sub>H<sub>4</sub>O<sub>2</sub> என்ற மூலக்கூற்று வாய்பாடுடைய ஒரு வளைய கீட்டோன் ஆகும். இச்சேர்மம் வளைய எக்சா-3, 5-டையீன், --டையோன் என்ற பெயர்களாலும் அழைக்கப்படுகிறது. அறியப்பட்டுள்ள குயினோனின் மாற்றியன்களில் இதுவும் ஒன்றாகும். 1,4-பென்சோகுயினோன் என்பது மற்றொரு மாற்றியன் ஆகும்.  
நீர்க் கரைசலில் கேட்டகாலை காற்றில் ஆக்சிசனேற்றம் செய்து அல்லது பீனாலை ஆர்த்தோ ஆக்சிசனேற்றம் செய்து 1,2-பென்சோகுயினோன் உற்பத்தி செய்யப்படுகிறது. சிவப்பு நிறத்திலுள்ள இச்சேர்மம் மெலானின் தயாரிப்பதற்கான முன்னோடியாக திகழ்கிறது. தண்ணீரில் கரையும் தன்மையும் எத்தில் ஈதரில் கரையாத தன்மையும் கொண்டிருக்கிறது.  
கிராம்-எதிர் வகை சூடோமானசு மெண்டோசினா பாக்டீரியாக்கள், பென்சோயிக் அமிலத்தை வளர்சிதை மாற்றம் செய்யும்போது கேட்டகால் வழியாக 1,2-பென்சோகுயினோனை இறுதி விளைபொருளாகக் கொடுக்கின்றன.
# குழிவுப் பல்கோணம்

குவிவுப் பல்கோணமாக அமையாத எளிய பல்கோணம் குழிவுப் பல்கோணம் (*concave*) ஆகும் இப்பல்கோணம் **குவிவற்ற பல்கோணம்** (*non-convex*) அல்லது **உள்வளைவுப் பல்கோணம்** (*reentrant*) எனவும் அழைக்கப்படுகிறது. ஒரு எளிய குழிவுப் பல்கோணம் கண்டிப்பாக 180 பாகைகளைவிட அதிககளவான ஒரு உட்கோணத்தைக் கொண்டதாயிருக்கும்.  
ஒரு குழிவுப் பல்கோணத்தை குவிவுப் பல்கோணங்களடங்கிய ஒரு கணமாகப் பிரிக்கலாம். இவ்வாறு பிரிப்பதற்கான படிமுறைத் தீர்வு ஆல் தரப்பட்டுள்ளது.
# ஆ. சிங்காரவேலு

**ஆ. சிங்காரவேலு முதலியார்** (A. Singaravelu Mudaliar) (1855 - நவம்பர் 1931), ஒரு கல்வியாளர் மற்றும் கலைக்களஞ்சியத் தொகுப்பாளர் ஆவார்.. இவர் தமிழ், தெலுங்கு மற்றும் சமசுகிருத மொழிகளைப் படித்தவர். சென்னையில் உள்ள பச்சையப்பன் கல்லூரியில் தமிழ்ப் பேராசிரியராக இருந்தார். தமிழில் தோன்றிய முதற் கலைக்களஞ்சியங்களில் ஒன்றாகிய அபிதான சிந்தாமணி என்பதின் ஆசிரியர். அபிதான சிந்தாமணி தமிழின் முக்கியமான குறிப்புதவிநூல். இதில் இந்திய இலக்கியங்கள், புராணங்கள், சிந்தனைகள், ஆசாரங்கள், பழங்கதைகள், இலக்கியச் செய்திகள் ஆகியவை அகரவரிசையில் அளிக்கப்பட்டுள்ளன. ஏறத்தாழ ஆயிரத்து ஐந்நூறு பக்கம் உள்ள இந்தப் பெரிய நூலை ஆசியவியல் நிறுவனம் வெளியிட்டிருக்கிறது. அபிதான சிந்தாமணியைத் தமிழ், இந்தியத் தொல்மரபைச் சேர்ந்த ஒருவகை கலைக்களஞ்சியம் என்று சொல்லலாம்.  
சமசுக்கிருதத்தில் அகரவரிசைப்படி *சொற்பொருள்* கொடுத்திருக்கும் நூல் நிகண்டு எனப்படும். அகரவரிசைப்படி கருத்துகள், செய்திகள் கொடுக்கப்பட்ட நூல் *கோசம்* என்று சொல்லப்படும். கோசம் என்பது குறுவடிவிலான ஒரு கலைக்களஞ்சியம். அபிதானசிந்தாமணி கோசம் என்ற நூல்வகையைச் சேர்ந்த பத்தொன்பதாம் நூற்றாண்டு உரைநடை நூல். அபிதான சிந்தாமணியை 1890 ஆம் ஆண்டில் இவர் தொகுக்கத் தொடங்கினார். இதன் முதற்பதிப்பு மதுரைத் தமிழ்ச்சங்க வெளியீடாக 1910 ஆம் ஆண்டு 1048 பக்கங்களுடன் வெளிவந்தது. உயர் நோக்குடன் வெளியிடப்பட்டாலும் தொழில்நுட்ப அளவில் தரம் குறைவாக இருந்தது. 1934 ஆம் ஆண்டில் இரண்டாவது பதிப்பு 1634 பக்கங்களுடன் வெளியிடப்பட்டது. சிங்காரவேலு முதலியார் தமிழ் அகராதியை வெளியிட்ட சைவ சித்தாந்தக் கழகத்துடனும் பணிபுரிந்தார்
# ஆ. சிங்காரவேலு

## வாழ்க்கைக் குறிப்பு
உதாரணம்: கண்ணகி என்ற தலைப்பில் இரண்டு பத்திகள். கண்ணகி- 1. பத்தினிக்கடவுள். மங்கல மடந்தை, திருமாபத்தினி ,வீரபத்தினியென்பன இவளுக்குரிய பர்யாய நாமங்கள். கோவலன் மனைவி[கோவலனைக் காண்க] 2. வையாவிக் கோப்பெரும்பேகனுக்குரியவள். இவள் ஒரு காலத்தில் இன்னாதுறக்கப்பட்டு கபிலர் பரணர் அரிசிற்கிழார் முதலியவர்களை நோக்கி அரசனைப்பாடி அரசனுடன் சேர்த்து வைக்க வேண்டியவள் [புற.நா]  
கண்ணகியில் இருந்து கோவலனுக்கும் சிலப்பதிகாரத்துக்கும் இளங்கோவுக்கும் சென்றால் மிக விரிவாகவே மொத்தக் கதையும் கிடைக்கும். இத்தகைய செறிவான நூலில் இந்திரன், ஔவையார் போன்ற தலைப்புகளில் இரண்டு மூன்று பக்கங்கள் அளவுக்குக் கூட தகவல்கள் காணப்படுகின்றன.
# இலங்கை பறக்கும் பாம்பு

**இலங்கை பறக்கும் பாம்பு** (*Sri Lankan flying snake*, *Chrysopelea taprobanica*) ஒரு பறக்கும் தன்மைகொண்ட ஊர்வன வகையைச் சார்ந்த பாம்பு இனம் ஆகும். இதன் பூர்வீகம் இலங்கையாக இருந்தாலும், இந்தியா போன்ற நாடுகளிலும் காணப்படுகிறது. இது கிரிசொபியா (*Chrysopelea*) என்ற குடும்பத்தின் வழித்தோன்றல் ஆகும். இவை ஓரிடத்திலிருந்து வேறு இடத்திற்கு இடப்பெயர்ச்சி அடையும்போது தன் விலா எலும்பை தட்டையாக மாற்றி பறக்க ஆரம்பிக்கிறது. பாம்பு இனங்களில் ஒன்றான இது, விசத் தன்மை குறைந்து காணப்படுகிறது.
# இலங்கை பறக்கும் பாம்பு

## பரவல்

உலகில் உள்ள பாம்பு இனங்களில் இது ஒரு அரிதானது ஆகும். இது வெப்பமண்டலப் பகுதியில் காணப்படுகிறது. தென்கிழக்காசியா பகுதியில் இலங்கை உட்பட வியட்நாம், கம்போடியா, போன்ற நாடுகளிலும், இந்தியாவில் அரிதாகவும் காணப்படுகிறது.
# இலங்கை பறக்கும் பாம்பு

## தோற்றம்

உடல் வாக்கில் அனைத்துப் பாம்புகளைப்போல் தோன்றினாலும் இதன் உடலின் மேல் பகுதியில் கட்டுவிரியன் பாம்பைப்போல் கருப்பு கோடுகள் காணப்படுகின்றன. தலைப்பகுதியில் வலுவான கருப்பு நிறத்தில் நல்ல பாம்பைப் போல் படம் எடுப்பதுபோன்ற தோற்றம் கொண்ட கோடுகள் உள்ளன.
# பார்னகட் லைட், நியூ செர்சி

**பார்னகட் லைட்** (Barnegat Light) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
# பார்னகட் லைட், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 0.85 சதுர கிலோ மீற்றர் பரப்பளவைக் கொண்டுள்ளது. இதில் 0.73 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.12 சதுர கிலோ மீற்றர் பிரதேசம் நீரினால் சூழப்பட்டுள்ளது.
# பார்னகட் லைட், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 574 ஆகும். பார்னகட் லைட் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 785.1 குடிமக்கள் ஆகும்.
# பார்னகட் நகரியம், நியூ செர்சி

**பார்னகட் நகரியம்** (Barnegat Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு நகரியம் ஆகும்.
# பார்னகட் நகரியம், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 40.78 சதுர கிலோ மீற்றர் பரப்பளவைக் கொண்டுள்ளது. இதில் 34.38 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 6.41 சதுர கிலோ மீற்றர் பிரதேசம் நீரினால் சூழப்பட்டுள்ளது.
# பார்னகட் நகரியம், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 20936 ஆகும். பார்னகட் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 609.0 குடிமக்கள் ஆகும்.
# பே கெட், நியூ செர்சி

**பே கெட்** (Bay Head) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
# பே கெட், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 0.70 சதுர கிலோ மீற்றர் பரப்பளவைக் கொண்டுள்ளது. இதில் 0.58 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.12 சதுர கிலோ மீற்றர் பிரதேசம் நீரினால் சூழப்பட்டுள்ளது.
# பே கெட், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 968 ஆகும். பே கெட் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 1,662.8 குடிமக்கள் ஆகும்.
# முள்வெள்ளரி

**முள்வெள்ளரி** (*CUCUMIS MELO UTILISSIMUS*) (*Cucumis melo*)இது ஒரு பூக்கும் தாவர வகையைச் சேர்ந்த கொடியாகும். இதன் பூர்வீகம் ஆப்பிரிக்கா, ஆசியா, மேற்கு பசிபிக் பகுதியில் காணப்படும் நாடுகள் ஆகும். தற்சமயம் இத்தாவரம் உணவிற்காக உலகம் முழுவதிலும் பயிரிடப்படுகிறது. இவற்றில் சில ரகங்கள் சமையலுக்கும் பயன்படுகிறது.
# அ. தட்சிணாமூர்த்தி

**அ. தட்சிணாமூர்த்தி** (பிறப்பு: 1938) சங்க இலக்கியத்தில் புலமைபெற்ற முதிர்ந்த தமிழறிஞர். தமிழ்ப் பேராசிரியர், நூலாசிரியர், ஆய்வாளர், மொழிபெயர்ப்பாளர் எனப் பல பரிமாணங்கள் கொண்டவர். தமிழ் ஆங்கிலம் ஆகிய இருமொழிகளிலும் வல்லவர். சங்க இலக்கிய மொழிபெயர்ப்பு முன்னோடிகளில் ஒருவர். பத்தொன்பது செம்மொழி இலக்கியங்களை ஆங்கிலப்படுத்தியவர்; அகநானூற்றினை முழுமையாக ஆங்கிலப்படுத்திய முதல் தமிழறிஞர். செம்மொழித்தமிழாய்வு நிறுவனம் வெளியிட்ட பத்துப்பாட்டு மொழிபெயர்ப்புத்தொகுதியின் பதிப்பாசிரியர்; பாரதிதாசனின் பாடல்களை மொழிபெயர்ப்பின் மூலம் வெளியுலகுக்குக் கொண்டுசென்றவர். பழந்தமிழ் இலக்கியங்கள், இடைக்கால இலக்கியங்கள், அண்மைக்கால இலக்கியங்கள் என்று முப்பத்திற்கும் மேற்பட்ட படைப்புகளை ஆங்கிலத்தில் மொழிபெயர்த்தவர். தமிழர் நாகரிகமும் பண்பாடும் எனும் வரலாற்று நூலைப் படைத்தவர். சங்க இலக்கிய உரைகள் மற்றும் ஆராய்ச்சி நூல்களின் ஆசிரியர். நூற்றுக்கும் மேற்பட்ட ஆராய்ச்சிக் கட்டுரைகளின் ஆசிரியர். 2003 -ஆம் ஆண்டிற்கான தமிழ்நாடு அரசு வழங்கும் பாரதிதாசன் விருதை வென்றவர். இந்திய அரசின் செம்மொழித் தமிழாய்வு மத்திய நிறுவனத்தின், 2015-ஆம் ஆண்டிற்கான குடியரசுத்தலைவர் விருதாகிய தொல்காப்பியர் விருதினைப் பெற்றவர்.
# அ. தட்சிணாமூர்த்தி

## பிறப்பும் கல்வியும்

தட்சிணாமூர்த்தி அய்யாசாமி, திருவாரூர் மாவட்டம், மன்னார்குடி அருகிலுள்ள நெடுவாக்கோட்டை என்னும் சிற்றூரில் மிக எளிய உழவர் குடும்பத்தில் பிறந்தவர். தந்தை அய்யாசாமி நெடுவாண்டார், தாய் இராசம்மாள். மூன்று மூத்த சகோதரிகளோடு குடும்பத்தில் கடைசி மகனாகப் பிறந்தவர். இவர் தம் குடும்பதின் முதல் பட்டதாரி ஆவார்.  
பள்ளிப்படிப்பை மன்னார்குடி பின்லே பள்ளியில் முடித்தார். பின்னர் அண்ணாமலை பல்கலைக்கழகத்தில், பி. ஏ. (ஆனர்ஸ்) - தமிழ்மொழியும் இலக்கியமும் (1961), பி. எட்., - தமிழ்மொழியும் சமூகவியலும் (1962) பயின்றார். சென்னைப்பல்கலைக்கழகத்தில் "ஐங்குறுநூற்றில் முல்லைத்திணை" எனும் தலைப்பில் ஆய்வு செய்து தமிழில் எம்.பில் பட்டமும் (1978-79), "சங்க இலக்கியங்கள் உணர்த்தும் மனித உறவுகள்" எனும தலைப்பில் ஆய்வு மேற்கொண்டு முனைவர் பட்டமும் (1988) பெற்றார். அண்ணாமலைப் பல்கலைக்கழகத்தில் பேரறிஞர்கள் தெ. பொ. மீனாட்சிசுந்தரம்,தண்டபாணி தேசிகர் ஆகியோரின் மாணவர் என்பது குறிப்பிடத்தக்கது.
# அ. தட்சிணாமூர்த்தி

## பணி

1962-இல் திருவாரூர் வடபாதி மங்கலம் சோமசுந்தரம் ஆண்கள் மேல்நிலைப்பள்ளியில் முதல்நிலைத் தமிழாசிரியராகத் தம் பணியைத் தொடங்கியவர், தொடர்ந்து 33 ஆண்டுகள் தமிழ் ஆசிரியராகவும் பேராசிரியராகவும் பல கல்வி நிலையங்களில் பணியாற்றினார்.
1965-67-இல் மன்னம்பந்தல் ஏ.வி.சி அறத்துறைக்கல்லூரியில் பயிற்றுநராகவும், 1967-91 காலங்களில் பூண்டி அ. வீரையா வாண்டையார் நினைவு திரு. புட்பம் கல்லூரியில் இருபத்துநான்கு ஆண்டுகள் தமிழ் விரிவுரையாளராகவும் பணியாற்றினார். பாண்டித்துரைத்தேவர் அமைத்த நான்காம் தமிழ்ச் சங்கம் ஆகிய மதுரைத்தமிழ்ச்சங்கத்தைச்சேர்ந்த செந்தமிழ்க் கலைக்கல்லூரியின் முதல்வராகப் 1991 - இல் பொறுப்பேற்றார். நிதியின்மையால் பொலிவிழந்திருந்த சங்கத்தை சீரமைக்கும் பணியையும் மேற்கொண்டார். பல வளர்ச்சித் திட்டங்களை வகுத்து தமிழக அரசிடம் நிதிக்கோரிக்கை வைத்தார். 1996 - இல் பணிவோய்வு பெற்ற நிலையில் அம்முயற்சியில் வெற்றியும் கொண்டார். பணி ஓய்வுக்குப்பின் தஞ்சை நகரத்தில் வாழ்ந்து வருகிறார்.
# அ. தட்சிணாமூர்த்தி

## நூலாசிரியராக

1973 ஆம் ஆண்டில், தமிழர் நாகரிகமும் பண்பாடும் என்னும் வரலாற்று நூலின் எழுதி வெளியிட்டார். தமிழ் நாகரிகத்தின் பண்பாட்டுக்கூறுகள் ஒவ்வொன்றும் காலப்போக்கில் வளர்ந்த வரலாற்றை ஒரே நூலில் தொடர்ச்சியாக விளக்கும் இந்த அரிய நூல் அவரைத் தமிழ் உலகுக்கு அடையாளம் காட்டியது. இந்நூல் இன்றுவரை ஆராய்ச்சி மாணவர்களுக்கும், தமிழ்ப் பெருமக்களுக்கும் பெரிதும் பயன்படுகிறது. 2001-இல் வெளியான சங்க இலக்கியங்கள் உணர்த்தும் மனித உறவுகள் என்னும் ஆய்வு நூல் சங்ககாலச் சமுதாயத்தில் நிலவிய பல்வேறு உறவு நிலைகளை நடைமுறை சார்ந்தும் குறிக்கோள் நிலையிலும் விரிவாக விளக்குகிறது. தமிழியற் சிந்தனைகள், திணைப்புலவரும் தெய்வப்புலவரும், பெயரும் பின்னணியும் போன்ற
ஆய்வு நூல்கள் தமிழ் இலக்கியமும் இலக்கணமும் தொடர்பான பல்வேறு தலைப்புகளில் எழுதப்பட்ட ஆராய்ச்சிக் கட்டுரைகளின் அரிய தொகுப்புகளாகும். சங்க இலக்கியங்களாகிய ஐங்குறுநூறு, பரிபாடல் (ஒரு பகுதி) ஆகியவற்றிக்கான உரைகளையும் எழுதியுள்ளார்.
# அ. தட்சிணாமூர்த்தி

## மொழி பெயர்ப்பாளராக

1999 - 2012 காலகட்டத்தில் 19 பழந்தமிழ் இலக்கியங்களை ஆங்கிலத்தில் முழுமையாக மொழியாக்கம் செய்தார். அவற்றில் 13 சங்க இலக்கிய நூல்களும் 6 பதினெண்கீழ்க்கணக்கு நூல்களும் அடங்கும். இவர் பெருநூலான அகநாநூற்றை முதன் முதலில் முழுமையாக ஆங்கிலத்தில் மொ ழியாக்கம் செய்தது குறிப்பிடத்தக்க ஒன்று. இதை 1999-இல் பாரதிதாசன் பல்கலைக்கழகம் வெளியிட்டது. பதினெண்கீழ்க்கணக்கு நூல்களுள் ஆறு நூல்களின் முதல் ஆங்கில மொழிபெயர்ப்பையும் தந்துள்ளார். குறுந்தொகையின் முதல் ஆங்கில மொழிபெயர்ப்பு வெளிவந்து 31 ஆண்டுகளுக்குப்பிறகு வெளிவந்த இரண்டாவது முழு மொழிபெயர்ப்பு இவருடையதாகும் .இது 2012 - ஆம் ஆண்டிற்கான நல்லி – திசையெட்டும் விருது பெற்றது. உலகத் தமிழாராய்ச்சிக் கழகம், 2001 - ஆம் ஆண்டு வெளியிட்ட இவருடை நற்றிணையின் ஆங்கில மொழிபெயர்ப்பு மூலத்துக்கு நெருக்கமான முதல் முழுபெயர்ப்பாகக் கருதப்படுகிறது. இவரது பத்துப்பாட்டின் மொழிபெயர்ப்பு, முதல் மொழிபெயர்ப்பு வெளிவந்து 67 ஆண்டுகளுக்குப் பிறகு வெளிவந்த இரண்டாவது முழு மொழிபெயர்ப்பாகும்.  
இடைக்கால இலக்கியங்களான அபிராமி அந்தாதி, நீதி வெண்பா, பெருமாள் திருமொழி ஆகியவற்றையும் ஆங்கிலத்தில் மொழிபெயர்த்தார்.  
பாரதிதாசனின் புரட்சிக்கவி, சஞ்சீவிபருவதத்தின் சாரல், தமிழச்சியின் கத்தி, காதலா கடமையா, இருண்டவீடு, நல்ல தீர்ப்பு, கடல்மேல் குமிழிகள் ஆகிய அண்மைக்கால படைப்புகளையும் முதல் முறையாக ஆங்கிலத்தில் மொழி பெயர்த்துள்ளார். பாரதியின் பாரதி அறுபத்தாறும் இவரால் மொழிபெயர்க்கப்பட்டுள்ளது.  
அ. ச. ஞானசம்பந்தன் என்னும் அறிஞரின் கம்பன்—புதிய பார்வை என்னும் நூலை இவர் ஆங்கிலத்தில் மொழி ஆக்கம் செய்து 2013 இல் சாகித்திய அகாதமி வெளியிட்டது.
# அ. தட்சிணாமூர்த்தி

## பதிப்பாசிரியராக

செம்மொழித் தமிழாய்வு மத்திய நிறுவனம் செவ்விலக்கிய நூல்களின் ஆங்கில மொழிபெயர்ப்புக்களை தொகுதிகளாக வெளியிடும் திட்டத்தின் கீழ் முனைவர் அ. தட்சிணாமூர்த்தி, பதிப்பாசிரியாகப் பணியாற்றி, Pattuppāṭṭu—Text, Transliteration and Translations in English Verse and Prose என்ற பத்துப்பாட்டு மொழிபெயர்ப்புத்தொகுதியினை தொகுத்து உருவாக்கியுள்ளார். திருமுருகாற்றுப்படை முதல் மலைபடுகடாம் வரை அமைந்த பத்து நூல்களின் மூலப்பனுவல்கள், அவற்றின் ஒலிபெயர்ப்புக்கள், ஆய்வுக் கட்டுரைகள், கவிதையிலும் உரைநடையிலும் அமைந்த மூன்று மொழிபெயர்ப்புக்கள், பதிப்பாசிரியரின் விரிவான அடிக்குறிப்புக்கள், தமிழ்ப்பண்பாடு தொடர்பான சொற்களுக்கும் தொடர்களுக்கும் உரிய விளக்கங்கள் ஆகியவை இதில் அடங்கியுள்ளன. 1946 முதல், இந்நூல் தொகுத்து முடிக்கப்பட்ட 2010 ஆம் ஆண்டு வரையில் கிடைத்த முப்பத்தாறு மொழிபெயர்ப்புக்களிலிருந்து தேர்ந்தெடுக்கப்பட்ட மொழிபெயர்ப்புக்கள் இந்நூலில் இடம்பெறுகின்றன.
# அ. தட்சிணாமூர்த்தி

## எழுதிய தமிழ் நூல்கள்

- "தமிழர் நாகரிகமும் பண்பாடும்” முதல் பதிப்பு : வெற்றிச்செல்வி வெளியீட்டகம், தஞ்சாவூர், 1973, திருத்திய இரண்டாம் பதிப்பு:- வெற்றிச்செல்வி வெளியீட்டகம், தஞ்சாவூர் 1980, பத்து மறு அச்சுகள்: ஐந்திணைப் பதிப்பகம், சென்னை, திருத்திய மூன்றாம் பதிப்பு: ஐந்திணைப் பதிப்பகம், சென்னை, 2016
- "சங்க இலக்கியங்கள் உணர்த்தும் மனித உறவுகள்", முதல் பதிப்பு: மங்கையர்க்கரசி பதிப்பகம், தஞ்சாவூர், 2001. இரண்டாம் பதிப்பு: நியூ செஞ்சுரி புக் ஹவுஸ், சென்னை, 2016
- தமிழியற் சிந்தனைகள், அகல் பதிப்பகம், சென்னை, 2003
- பெயரும் பின்னணியும், அய்யா நிலையம் தஞ்சாவூர், 2019
- திணைப்புலவரும் தெய்வப்புலவரும், அய்யா நிலையம் தஞ்சாவூர், 2019  
##### சங்க இலக்கிய உரைகள்  
- சங்க இலக்கியம் – ஐங்குறுநூறு (முதல் தொகுதி), நியூ செஞ்சுரி புக் ஹவுஸ், சென்னை, 2004,
- சங்க இலக்கியம் – ஐங்குறுநூறு (இரண்டாம் தொகுதி), நியூ செஞ்சுரி புக் ஹவுஸ், சென்னை, 2004
- சங்க இலக்கியம் - பரிபாடல் (ஒரு பகுதி), நியூ செஞ்சுரி புக் ஹவுஸ், சென்னை, 2004
# அ. தட்சிணாமூர்த்தி

## பதிப்பித்த நூல்கள்

மொழி: ஆங்கிலம்  
- “Pattuppattu - Text, Transliteration and Translation in English Verse and Prose", செம்மொழித் தமிழாய்வு மத்திய நிறுவனம், சென்னை, 2021.
# அ. தட்சிணாமூர்த்தி

## மொழிபெயர்த்த நூல்கள்

மொழி: தமிழிலிருந்து ஆங்கிலம்
# அ. தட்சிணாமூர்த்தி

## மொழிபெயர்த்த நூல்கள்

#### செவ்வியல் இலக்கியங்கள்

1. “Akananuru – The Akam Four Hundred, Kalirruyanai Nirai (Volume I)”, Bharathidasan University, Thiruchirapalli, 1999  
“Akananuru – The Akam Four Hundred, Manimitai Pavalam (Volume II)“, Bharathidasan University, Thiruchirapalli, 1999  
“Akananuru – The Akam Four Hundred, Nittilakkovai (Volume III)” ,Bharathidasan University, Thiruchirapalli, 1999  
2. “The Narrinai Four Hundred”, International Institute of Tamil Studies, Chennai, 2001  
3. “Kuruntokai – An Anthology of Classical Tamil”, Vetrichelvi Publishers, Thanjavur, **2007**  
4. “Patinenkilkkanakku – Works on Akam theme” (Includes 6 Books), Bharathidasan University, Thiruchirapalli, 2010  
- கார்நாற்பது
- ஐந்திணை ஐம்பது
- ஐந்திணை எழுபது
- திணைமொழி ஐம்பது
- திணைமாலை நூற்றைம்பது
- கைந்நிலை  
5. “Pattuppattu In English - The Ten Tamil Idylls” (Includes Ten Books), Thamizh Academy, SRM University, Kattankulattur, 2012
# அ. தட்சிணாமூர்த்தி

## மொழிபெயர்த்த நூல்கள்

#### இடைக்கால இலக்கியங்கள்

1. “Perumal Thirumozhi”, Senthamizh, Madurai Tamil Sangam, Madurai, 1996.  
2.  “Abirami Anthathi”, Senthamizh, Madurai Tamil Sangam, Madurai, 1996.  
3. “The Neethivenba”, The Scholar Miscellanist, Thanjavur, January – April 2002
# அ. தட்சிணாமூர்த்தி

## மொழிபெயர்த்த நூல்கள்

#### இக்கால இலக்கியங்கள்

1. “Poems of Bharathidasan – A Translation”, Vetrichelvi Publishers, 1990,  
Revised Second edition: “Two Major Works of Bharathidasan”, New Century Book House, Chennai, 2021  
(சஞ்சீவி பர்வதத்தின் சாரல், புரட்சிக்கவி ஆகிய இரு நூல்களின் ஆங்கில மொழிபெயர்ப்பு)  
3. “Paratitacan’s The Darkened Home”, The Scholar Miscellanist, Thanjavur, 2001. (இருண்ட வீடு)  
4. “Paratitacan’s The Good Judgment”, The Scholar Miscellanist, Thanjavur, September 2005. (நல்ல தீர்ப்பு)  
5. “Paratitacan’s The Dagger of a Tamil Woman”, Bharathidasan University, Tiruchirappalli, 2006 (தமிழச்சியின் கத்தி)  
6. “Paratitacan’s Love or Duty”, Bharathidasan University, Tiruchirappalli, 2006 (காதலா– கடமையா)  
7. “Paratitacan’s The Bubbles on the Sea”, Bharathidasan University, Tiruchirappalli, 2006 (கடல் மேல் குமிழிகள்)  
8. “Bharathy Sixty Six”, The Scholar Miscellanist, Thanjavur, April – August 2005.  
Revised Second edition: “Bharathy Sixty Six”, Volume — “Paattu Thirathhaalae”, Mahakavi Bharathiar Advanced Research Centre,  
Bharathiyar University, Coimbatore, 2021 (பாரதியாரின் ‘பாரதி அறுபத்தாறு)  
9. “Kamban – A New Perspective”, Sahitya Akademi, New Delhi, 2013. (அ. ச. ஞானசம்பந்தம் எழுதிய ‘கம்பன் – புதிய பார்வை)
# அ. தட்சிணாமூர்த்தி

## சிறப்புகளும் விருதுகளும்

- பாரதிதாசன் நூலாசிரியர் சான்றிதழ்--தமிழ்நாடு அரசு (1991)
- பாரதிதாசன் விருது--தமிழ்நாடு அரசு (2003)
- வள்ளல் பாண்டித்துரை தேவர் விருது --இராமநாதபுரம் தமிழ்ச்சங்கம் (2003)
- திரு வி க விருது தஞ்சை தமிழிசை அகாதமி (2012)
- நல்லி திசை எட்டும் விருது, சென்னை (2012)
- கலைஞர் பொற்கிழி விருது--உலகப் புத்தக நாள் விழா (2013)
- செம்மொழி குறள் விருது (2014)
- சாதனைத் தமிழர் விருது --கொல்கத்தா பாரதி தமிழ்ச் சங்கம், கொல்கத்தா (2014)
- இந்திய அரசின் செம்மொழித் தமிழாய்வு மத்திய நிறுவனத்தின் தொல்காப்பியர் விருது (2015)
- சாகித்திய அகாடமி நிறுவனத்தின் ‘பாஷா சம்மான்’ விருது (2019)
# பெண்ணியலாளர்கள் பட்டியல்

இது பெண்ணியம் உருவாக பங்களித்தவர்களின் பட்டியல். ஒவ்வொரு காலத்துக்குமான அகரநிரல்கள் தனித்தனியாகத் தரப்பட்டுள்ளன.  
இப்பட்டியலில் தம்மைப் பெண்ணியலாளர்களாகக் கருதாத ஆனால் ஆண் ஆதிக்கத்தை பெண்ணிய உணர்வோடு தம் நூல்களில் எதிர்த்தவர்களும் உள்ளனர்.
# பெண்ணியலாளர்கள் பட்டியல்

## தொடக்கநிலைப் பெண்ணியலாளர்கள்

1500 க்கு முன் பிறந்தவர்கள்.
| 1 | 1201–1300 | அஞ்சௌவின் எலன் | செர்பியா | 1236 | 1314 | செர்பிய அரசி, பெண்ணியலாளர், பெண்கள் பள்ளிகளை நிறுவியவர் |  |
| --- | --- | --- | --- | --- | --- | --- | --- |
| 2 | 1201–1300 | பெத்திசியா கோழாதினி | இத்தாலி | 1209 | 1261 |  |  |
| 3 | 1201–1300 | , நிகோலா தெ லா கயே | பெரும்பிரித்தானியா | 1150–56 | 1230 | முப்பது ஆண்டுகட்கு இலிங்கன் கோட்டையின் ஆளுநர் |  |
| 4 | 1301–1400 | Jயெஃபிமியா | செர்பியா | 1349 | 1405 | செர்பிய அரசியலாளர், கவிஞ்ர், அரச தந்திரி |  |
| 5 | 1301–1400 | கிறித்தைன் தெ பிழான் | இத்தாலி | 1365 | 1430 | இடைக்கால அரசவை எழுத்தர் |  |
| 6 | 1301–1400 | போலந்தின் யத்விகா | போலந்து | 1373–74 | 1399 |  |  |
| 7 | 1301–1400 | [[செர்பியாவின் மிலிகா | செர்பியா | 1335 | 1405 | 1389முதல் 1393 வரை போலந்தின் பேரரசி, கவிஞர் |  |
| 8 | 1401–1500 | இலக்குபுர பலராம் தாசு | இந்தியா | 15th century | unknown |  |  |
| 9 | 1401–1500 | [[இலௌரா செரேதா | இத்தாலி | 1469 | 1499 | மக்கட்பண்பு பெண்ணிய எழுத்தாளர் |  |
| 10 | 1401–1500 | இலா மெலிஞ்சே | மெக்சிகோ | or | data-sort-value="1529" | மெக்சிகோ விடுதலையாளர் |  |
| 11 | 1401–1500 | மரீ தெந்தியேர் | சுவிட்சர்லாந்து | data-sort-value="1495" | 1561 | ஜெனீவா புரோட்டசுடண்ட் சீர்திருத்தவாதி, இறையியலாளர் | }} |